RO
13.3.2023
Jurnalul Oficial al Uniunii Europene
C 94/35
Hotărârea Tribunalului din 25 ianuarie 2023 – Zielonogórski Klub Żużlowy Sportowa/EUIPO – Falubaz Polska (FALUBAZ) (Cauza T-703/21) (1) [„Marcă a Uniunii Europene – Procedură de declarare a nulității – Marca Uniunii Europene verbală FALUBAZ – Cauză de nulitate absolută – Rea-credință – Articolul 52 alineatul (1) litera (b) din Regulamentul (CE) nr.
207/2009 [devenit articolul 59 alineatul (1) litera (b din Regulamentul (UE) 2017/1001]”] (2023/C 94/38) Limba de procedură: polona Părțile Reclamantă: Zielonogórski Klub Żużlowy Sportowa S.A. (Zielona Góra, Pologne) (reprezentant: T. Grucelski, avocat) Pârât: Oficiul Uniunii Europene pentru Proprietate Intelectuală (reprezentant: D. Walicka, agent) Cealaltă parte din procedura care s-a aflat pe rolul camerei de recurs a EUIPO, intervenientă la Tribunal: Falubaz Polska S.A. spółka komandytowo-akcyjna (Zielona Góra) (reprezentant: J. Kurzawski, avocat)
Obiectul Prin acțiunea întemeiată pe articolul 263 TFUE, reclamanta solicită anularea Deciziei Camerei întâi de recurs a Oficiului Uniunii Europene pentru Proprietate Intelectuală (EUIPO) din 24 august 2021 (cauza R 1681/2020-1).
Dispozitivul 1) Respinge acțiunea.
2) Obligă Zielonogórski Klub Żużlowy Sportowa S.A. la plata cheltuielilor de judecată.
(1)
JO C 11, 10.1.2022.
Hotărârea Tribunalului din 25 ianuarie 2023 – NS/Parlamentul (Cauza T-805/21) (1) („Funcție publică – Funcționari – Schimbare a repartizării – Interesul serviciului – Corespondență între grad și post – Pierderea unei prime – Dreptul de a fi ascultat – Obligația de motivare – Abuz de putere și de procedură”) (2023/C 94/39) Limba de procedură: franceza Părțile Reclamantă: NS (reprezentant: L. Levi, avocată) Pârât: Parlamentul European (reprezentanți: I. Lázaro Betancor, L. Darie și K.
Zejdová, agenți)
Obiectul Prin acțiunea întemeiată pe articolul 270 TFUE, reclamanta solicită, pe de o parte, anularea deciziei Parlamentului European din 21 ianuarie 2021, prin care acesta i–a schimbat repartizarea la [date confidențiale ocultate] și, în măsura în care este necesar, a deciziei din 16 septembrie 2021 de respingere a reclamației sale, precum și a deciziei de restituire a plății nedatorate din 8 martie 2021 și, pe de altă parte, repararea prejudiciului pe care l-ar fi suferit ca urmare a acestor decizii.